# **Goodyear esittelee IntelliGrip Urban -konseptin: älykkään renkaan tulevaisuuden urbaaneille kuljetusliikkeille**

Goodyear IntelliGrip Urban -konseptirenkaan tavoite on tarjota parempaa turvallisuutta ja energiatehokkuutta, jotka tarjoavat ratkaisuja kaupungeissa toimivien kuljetusliikkeiden tulevan sukupolven robottisähköautoihin

**Geneve, 7. maaliskuuta –** Goodyear paljasti vuoden 2017 Geneven kansainvälisessä autonäyttelyssä sen, miltä lähitulevaisuuden rengas voi näyttää. IntelliGrip Urban on tulevan sukupolven taajama-alueilla käytettäviin autonomisiin yhteiskäyttösähköautoihin kehitetty konseptirengas.

Tilauskuljetus – tai yhteiskäyttö – vaihtoehtona takseille, vuokra-autoille tai itse ajamiselle ei ole enää vain Y-sukupolven valinta. Välittömän saatavuuden, sijainnin ja maksun helppous vetoaa kaikkiin väestöryhmiin ja tuo yhteiskäyttöpalvelut myös valtavirtaan. Urbanisoituminen luo ihanteelliset puitteet näiden uusien kuljetusmuotojen käyttöönotolle.

”Tulevaisuuden kaupunkialueisiin painottuvan IntelliGrip Urban -konseptirenkaan teknisten ominaisuuksien tavoitteena on käytettävyyden ja energiatehokkuuden maksimoiminen. Tämä on ratkaisevan tärkeää liikenne palveluna -palveluntarjoajille, jotta ne pystyvät tarjoamaan parempia liikennepalveluita asiakkailleen,” sanoi Goodyearin Euroopan, Lähi-Idän ja Afrikan alueen pääjohtaja Jean-Claude Kihn.

Goodyear IntelliGrip Urban on kehittyneen anturi renkaassa -teknologiansa ansiosta älykäs rengas, joka on suunniteltu tukemaan robottiautojen ohjausjärjestelmiä ja parantamaan matkustajien turvallisuutta. Konseptirengas havaitsee tie- ja sääolosuhteet. Keräämällä näitä kriittisiä tietoja ja lähettämällä ne suoraan auton tietokonejärjestelmään se tarjoaa autolle mahdollisuuden optimoida nopeuden, jarrutuksen, käsittelyn ja vakauden.

Tulevaisuuden robottiautokalustot tulevat toimimaan monimutkaisessa ympäristössä, jossa on muita autoja, kuljettajia, kevyttä liikennettä ja tietoja kaikista esineiden internetin muodostavista elementeistä. Goodyear IntelliGrip Urbanin kaltaisilla renkailla voi olla ratkaisevan merkittävä rooli tässä kehittyvässä ekosysteemissä.

Lisäksi kuljetusliikkeet hyötyvät renkaan korkeasta ja kapeasta muodosta, joka alentaa vierintävastusta ja parantaa energiatehokkuutta ja sähköautokalustojen toimintasädettä kaupunkiympäristössä. IntelliGrip Urbanin anturiteknologian avulla palveluntarjoajat pystyisivät myös tunnistamaan tarkasti ja ratkaisemaan renkaisiin liittyviä ongelmia ennen kuin ne edes tapahtuvat.

**TÄRKEIMMÄT EDUT JA OMINAISUUDET**

IntelliGrip Urbanin avulla kuljetusliikkeet voisivat seurata autojaan ja renkaitaan reaaliaikaisesti, mikä antaisi niille kilpailuedun ja auttaisi niitä parantamaan kannattavuuttaan seuraavien ominaisuuksien tuella:

* **Anturi renkaassa -teknologia** auttaa robottiautoja lukemaan tieolosuhteita paremmin, mikä tukee ja parantaa matkustajien turvallisuutta ja mielenrauhaa. Koko kalusto voi hyötyä tärkeistä renkaan autolle pilven kautta välittämistä tiedoista.
* **Proaktiivisen huollon** avulla kuljetusliikkeet voivat tunnistaa tarkasti ja ratkaista renkaisiin liittyviä ja mahdollisesti turvallisuuden vaarantavia ongelmia ennen kuin ne edes tapahtuvat. Käyttäjäystävällinen kokonaisratkaisu, jonka avulla voidaan maksimoida renkaan suorituskyky ja aikatauluttaa ennakoiva huolto, mikä auttaa alentamaan kokonaiskäyttökustannuksia ja parantamaan kaluston käytettävyyttä, tehokkuutta ja kestävyyttä.
* **Korkea ja kapea muoto** alentaa renkaan vierintävastusta, mikä parantaa sähköautokaluston energiatehokkuutta ja toimintasädettä kaupunkiympäristössä. Konseptirenkaan muoto auttaa myös parantamaan vesiliirtosuorituskykyä, minkä ansiosta Goodyearin suunnittelijat pystyivät vähentämään renkaan urien määrää, mikä puolestaan parantaa kulutuskestävyyttä ja vähentää rengasmelua.

*Huomautus toimittajalle: Seuraa meitä Twitterissä tunnuksella @GoodyearPress ja liity* [*ThinkGoodMobility-ryhmäämme*](https://www.linkedin.com/groups/8477604) *LinkedInissä. Kaikki lehdistöaineisto on ladattavissa osoitteesta* [*news.goodyear.eu*](http://www.news.goodyear.eu)

Tietoja Goodyearista
Goodyear on yksi maailman suurimmista rengasvalmistajista. Sillä on noin 66 000 työntekijää ja se valmistaa tuotteita 48 tuotantolaitoksessa 21 maassa ympäri maailmaa. Sen kahdessa innovaatiokeskuksessa Akronissa Ohion osavaltiossa Yhdysvalloissa ja Colmar-Bergissä Luxemburgissa pyritään kehittämään huippuluokan tuotteita ja palveluita, jotka määrittävät alan teknologia- ja suorituskykystandardeja. Lisätietoja Goodyearista ja sen tuotteista on osoitteessa [www.goodyear.com/corporate](http://www.goodyear.com/corporate).